Hrvatski sabor
20040713

Jako puno je bilo priče oko toga kako će se kontrolirati sivo, crno tržište, kako će biti bolja naplata, a mi sada zapravo imamo u odnosu na početni plan za 2004. godinu smanjenje trošarina od 251 milijun kuna unatoč tomu što se planiraju povećanje prihoda na posebne, iz posebnih poreza na duhanske prerađevine i na osobne automobile, vozila, plovila i zrakoplove. Dakle mi ćemo unatoč tomu što imamo ovakvo povećanje zapravo imati smanjenje u odnosu na početni plan što zapravo samo može se izvuči zaključak da planiranje na početku Proračuna nije bilo realno. Najgora situacija zapravo u prihodima jest što će se u ovom Proračunu odnosno u ovoj godini povući sve dividende, dakle sva za državna dobit u HT-u i još u nekim drugim tvrtkama i tu ako to uspoređujemo izvršenje u 2003. godini je bilo svega 420 milijuna kuna za razliku od sadašnjih 2 milijarde i 495 milijuna. I ne bi to bilo tako strašno da se to zapravo sve ne prelijeva u pokriće povećanih rashoda.